EkBass/fiwiki-20250220-pages-articles huggingface dataset:
Cris Morena

Cris Morena (s. 23. elokuuta 1956) on argentiinalainen TV-käsikirjoittaja, -tuottaja, -ohjaaja, -näyttelijä, -juontaja ja -säveltäjä. Hänet tunnetaan muun muassa lapsiyleisölle suunnatusta sarjasta Chiquititas. == Aiheesta muualla == * Luokka:Argentiinalaiset henkilöt Luokka:Vuonna 1956 syntyneet Luokka:Elävät henkilöt
Pollomuhku ja Posityyhtynen

Pollomuhku ja Posityyhtynen on Harry Potter -sarjan suomentajan Jaana Kapari- Jatan kirja Potter-sarjan kääntämisestä. Kustannusyhtiö Tammi julkaisi teoksen 2008. Kapari-Jatta vastaa kirjassa kysymyksiin, joita suomenkielisten Harry Potter -kirjojen lukijat ovat hänelle esittäneet. Keskeisellä sijalla ovat Rowlingin keksimät sanat, joille Kapari-Jatta on joutunut sepittämään suomenkielisen vastineen (esimerkiksi quidditch → huispaus, Gringotts → Irveta). Hän kertoo myös kääntäjän työstä sekä saamastaan julkisuudesta ja Mika Launiksen kansitaiteesta. == Lähteet == * == Aiheesta muualla == * Kantola, Jaana: Kääntäjän muotokuva: Miten uusia sanoja oikein luodaan? Helsingin Sanomat 8.3.2008. * Viertola, Mari: Uskollisuusloitsut koetuksella. Turun Sanomat 8.3.2008. Luokka:Suomalaiset tietokirjat Luokka:Harry Potter Luokka:Vuoden 2008 kirjat Luokka:Käännöstiede Luokka:Kirjat kirjallisuudesta
Musta käsi

Musta käsi (, ), virallisesti Yhdistyminen tai kuolema (Уједињење или смрт, Ujedinjenje ili smrt), oli Serbiassa vuonna 1911 perustettu nationalistinen salaseura. Järjestön tarkoituksena oli liittää kaikki serbien asumat Itävalta- Unkarin ja Osmanien valtakunnan alaisuudessa olleet alueet Serbiaan ja perustaa Suur-Serbia. Mustaa kättä johti Serbian yleisesikunnan tiedustelutoimiston päällikkö, eversti Dragutin Dimitrijević, joka oli jo vuonna 1903 osallistunut upseerisalaliittoon, joka surmasi Serbian kuninkaan Aleksanteri I:n ja hänen puolisonsa Draga Mašinin. Järjestö pyrki myös vaikuttamaan hallituksen ulkopolitiikkaan, jossa se onnistuikin hyvin, kun sen toiminnan ansiosta Serbia osallistui vuosien 1912–1913 Balkanin sotiin, joissa Serbia sai huomattavia alueita haltuunsa. Vuonna 1914 Mustaan käteen kuulunut opiskelija Gavrilo Princip murhasi Itävalta-Unkarin arkkiherttuan Frans Ferdinandin ja hänen vaimonsa Sophien. Tämä Sarajevon laukauksina tunnettu tapahtuma johti epäsuorasti ensimmäisen maailmansodan syttymiseen myöhemmin samana vuonna. Serbian hallitus suojeli pitkään Mustan käden johtoa, mutta vuonna 1917 heidät päätettiin eliminoida. Järjestön johtajia syytettiin prinssihallitsija Aleksanterin salamurhan suunnittelusta ja heidät todettiin näytösoikeudenkäynnissä syyllisiksi. Dimitrijević ja kaksi muuta teloitettiin Kreikan Salonikissa, jossa Serbian johto oli tuolloin maanpaossa. Syytteet olivat todennäköisesti tekaistuja. == Katso myös == * Narodna Odbrana * Nuori Bosnia == Lähteet == * === Viitteet === == Aiheesta muualla == Luokka:Ensimmäinen maailmansota Luokka:Irredentismi Luokka:Nationalistiset järjestöt Luokka:Salaseurat Luokka:Serbian politiikka
Ahmad Shukeiri

Ahmad Shukeiri (1. tammikuuta 1908 – 26. helmikuuta 1980) (arabiaksi أحمد الشقيري, tunnetaan myös nimellä al-Shuqayri, Shuqeiri, Shukeiry) oli palestiinalainen poliitikko ja ensimmäinen arabipuheenjohtaja vuosina 1964–1967 ja Palestiinan vapautusjärjestö PLO:n perustaja. Shukeiri syntyi Libanonissa silloisen Ottomaanien valtakunnan alueella. Hänen isänsä oli arabi, kansanedustaja As'ad Shuqeiry (1860–1940), ja äitinsä turkkilainen. Shukeiri oppi puhumaan turkin kieltä äidin puoleltaan. Opiskellessaan lakia Jerusalemissa Shukeirista tuli Syyrian YK:n delegaation jäsen vuosiksi 1949–1951. Shukeirista oli Arabiliiton varapuheenjohtaja vuosina 1950–1962 ja Saudi-Arabian suurlähettiläs YK:ssa vuosina 1957–1962 kunnes hänet nimitettiin PLO:n johtoon vuonna 1964 Arabiliiton ensimmäisessä konferenssissa Kairossa. Shukeiria kritisoitiin arabimaailmassa, koska hän vannoi Israelin voittamista ennen kuuden päivän sotaa. Shukeiria seurasi PLO:n puheenjohtajana vuonna 1967 Yahya Hammuda vuosiksi 1967–1969 ja häntä seurasi Jasser Arafat vuosiksi 1969-2004 jolloin Arafatin kuoleman jälkeen Mahmud Abbasista tuli PLO:n nykyinen puheenjohtaja. Shukeiri kuoli 26. helmikuuta 1980 72 vuoden iässä Kuningas Husseinin lääketieteellisessä keskuksessa Ammanissa. == Lähteet == *Biography of Ahmad Al-Shukeiri *Ahmed Shukeirin haastattelu Ylen elävässä arkistossa vuodelta 1967 Luokka:Palestiinalaiset poliitikot Luokka:Vuonna 1908 syntyneet Luokka:Vuonna 1980 kuolleet
Louise Cooper

Louise Cooper (29. toukokuuta 1952 – 20. lokakuuta 2009) oli brittiläinen fantasiakirjailija, joka kirjoitti sekä aikuisille että lapsille. Cooper muutti 1990-luvulla Cornwallin rannikolle, missä hän asui puolisonsa kanssa. Cooperin teoksista on suomennettu Aavehevoset-nuortensarja (2003–2006). == Lähteet == == Aiheesta muualla == * Aavehevoset Rising Shadow * Kotisivut. Luokka:Englantilaiset fantasiakirjailijat Luokka:Englantilaiset lasten- ja nuortenkirjailijat Luokka:Vuonna 1952 syntyneet Luokka:Vuonna 2009 kuolleet
Luis Miguel

Luis Miguel Gallego Basteri (s. 19. huhtikuuta 1970) on meksikolainen laulaja. elcierredigital.com. Viitattu 22.11.2020 Luis Miguel syntyi Puerto Ricolla. Hänen isänsä on espanjalainen laulaja Luis Gallego Sánchez (”Luisito Rey”), joka kuoli 1992, ja äitinsä italialais-argentiinalainen näyttelijä Marcela Basteri, joka katosi epäselvissä olosuhteissa vuonna 1986. clarin.com. Viitattu 22.11.2020 Luis Miguel aloitti esiintymisen vuonna 1981 ja solmi levytyssopimuksen EMIn kanssa samana vuonna. Myöhemmin saman vuosikymmenen aikana hän vakiinnutti asemansa eräänä maansa ja espanjankielisen maailman tunnetuimmista laulajista. Hänellä oli lyhyt elokuvaura 1980-luvulla. Luis Miguel on tullut tunnetuksi hyvin tuottavista kiertueista ja erinomaisista live-esiintymisistä. Hän on voittanut neljä Latin Grammy -palkintoa ja viisi Grammy-palkintoa. Hän on ainoa latinoartisti, jonka kaksi espanjankielistä albumia ovat myyneet platinaa Yhdysvalloissa. Hän sai ensimmäisenä latinoartistina tähden Hollywood Walk of Famelle vuonna 1996. walkoffame.com. Viitattu 22.11.2020 startribune.com. Viitattu 22.11.2020 ==Diskografia (valikoima)== * Un sol (1982) * Directo al corazón (1982) * Decídete (1983) * Palabra de honor (1984) * Amándote a la italiana (1985) * También es rock (1986) * Soy como quiero ser (1987) * Busca una mujer (1988) * 20 años (1990) * Romance (1991) * Aries (1993) * Segundo romance (1994) * Nada es igual (1996) * Romances (1997) * Amarte es un placer (1999) * Mis romances (2001) * 33 (2003) * México en la piel (2004) * Navidades (2006) * Cómplices (2008) * Luis Miguel (2010) * ¡México por siempre! (2017) ==Lähteet== * International Movie Database Luis Miguel * Discogs Luis Miguel === Viitteet === Luokka:Meksikolaiset laulajat Luokka:Hollywood Walk of Fame Luokka:Grammy- palkinnon saajat Luokka:Vuonna 1970 syntyneet Luokka:Elävät henkilöt
Jeanette Kwakye

Jeanette Kwakye (s. 20. maaliskuuta 1983 Essex) on brittiläinen pikajuoksija. Kwakye karsiutui 2002 Kingstonin nuorten MM-kisoissa 100 metrin juoksun välierissä ajalla 11,75. Kolme vuotta myöhemmin hän voitti maansa sisäratojen mestaruuden 60 metrillä ja karsiutui Madridin sisäratojen EM-kisoissa matkan välierissä ajalla 7,34. Vuonna 2007 hän sijoittui Birminghamin sisäratojen EM- kisoissa 60 metrillä neljänneksi ajalla 7,20. Hän karsiutui samana vuonna Osakan MM-kisoissa 100 metrin toisissa alkuerissä ajalla 11,40. Kwakye voitti Valencian sisäratojen MM-kisoissa 2008 hopeaa 60 metrillä ajalla 7,08. Pekingin olympialaisissa hän juoksi 100 metrillä kuudenneksi ajalla 11,14. Kolme vuotta myöhemmin hän karsiutui Daegun MM-kilpailuiden 100 metrin välierissä. Kwakye lopetti uransa vuonna 2014. ==Henkilökohtaiset ennätykset== ===Ulkoradat=== * 100 metrin juoksu: 11,14 (2008) * 200 metrin juoksu: 23,11 (2007) ===Sisäradat=== * 60 metrin juoksu: 7,08 (2008) ==Lähteet== * ===Viitteet=== Luokka:Brittiläiset pikajuoksijat Luokka:Vuonna 1983 syntyneet Luokka:Elävät henkilöt
Det Norske Veritas

Det Norske Veritas tai DNV on norjalainen riippumaton säätiö, jonka tarkoituksena on turvata ihmishenkiä, ympäristöä ja omaisuutta. Säätiön kotipaikka sijaitsee Norjan pääkaupungissa Oslossa. Det Norske Veritas perustettiin vuonna 1864. Säätiö aloitti toimintansa tarkastamalla norjalaisten kauppalaivojen teknisiä kuntoja. Det Norske Veritaksella on 8 000 työntekijää, jotka edustavat 85 eri kansallisuutta. Nykyisin säätiöllä on sadassa eri maassa 300 toimistoa. == Det Norske Veritas Suomessa == Vuonna 1957 Det Norske Veritas avasi norjalaisen Louis Pettersenin johdolla Helsinkiin, Suomeen ensimmäisen toimipisteensä. Vuonna 1959 Turkuun perustettiin toimipiste ja sen ensimmäinen johtaja oli Harry Knif. Myös Oulussa, Kotkassa ja Vaasassa oli Det Norske Veritaksella edustus. 1950-luvun lopulla säätiöllä oli toimipiste Rauma-Repolan Rauman telakalla muutaman vuoden ajan. Vuonna 1975 meriteollisuuden ollessa nousussa, Poriin Rauma- Repolan Mäntyluodon telakalle perustettiin toimipiste. Vuonna 1996 toimipiste avattiin Tampereelle ja vuonna 1998 Ouluun. Vuoden 1997 syksyllä Turun telakalle avattiin DNV:n sivutoimipiste. Vuonna 2006 myös Ahvenanmaan Maarianhaminaan avattiin toimisto. Det Norske Veritaksen tärkeimpiä asiakkaita Suomessa ovat olleet alusta saakka suomalaiset laivanvarustamot, materiaalien ja komponenttien valmistajat sekä telakat. Nykyisin Det Norske Veritas luokittaa Suomen kauppalaivastosta yli 50 prosenttia. == Lähteet== == Aiheesta muualla == * DNV Suomi * Det Norske Veritas * IACS – International Association of Classification Societies Luokka:Säätiöt Luokka:Luokituslaitokset
DNV

DNV voi tarkoittaa seuraavia: * Den norske veterinærforening, norjalainen ammattiliitto * Det Norske Veritas, norjalainen säätio
Rutherfordin atomimalli

Rutherfordin atomimalli on Ernest Rutherfordin vuonna 1911 esittämä atomin rakennemalli, jonka mukaan atomilla on pieni ydin, ja sitä ympäröi elektroniverho. Atomin massa on keskittynyt lähes kokonaan atomin ytimeen. Rutherfordin tutkimusten mukaan atomin halkaisija on suuruusluokkaa 10−10 m ja ydin 10−14 m, joten suurin osa atomin tilavuudesta onkin tyhjää toisin kuin Thomsonin atomimallissa, jossa positiivinen varaus on jakautunut tasaisesti koko atomin tilavuuteen. Rutherfordin atomimallia on kuvattu planeettajärjestelmää muistuttavana rakenteena, jossa Coulombin sähköinen vetovoima aiheuttaa ympyräradoilla pysytteleville elektroneille normaalikiihtyvyyden. ==Rutherfordin sirontakoe== Ernest Rutherford osoitti kuuluisassa sirontakokeessaan vuonna 1911 atomin ytimen olemassaolon. Osan kultakalvosta sironneiden alfahiukkasten liikesuunnat muuttuivat odottamattoman paljon niiden kimpoillessa takaisin tulosuuntaansa. Tämä osoitti edeltävän Thomsonin atomimallin mahdottomaksi. ==Rutherfordin mallin epäkohdat== Rutherfordin atomimalli ei kuitenkaan vastaa täysin nykytietämyksen mukaista mallia. Klassisen sähkömagneettisen teorian mukaan kiihtyvässä (tässä tapauksessa keskeiskiihtyvässä) liikkeessä oleva varauksen (elektronin) pitäisi emittoida sähkömagneettista säteilyä. Tällöin elektronin radan tulisi energian menetyksen takia päätyä ytimeen spiraalirataa pitkin. Rutherfordin atomimalli ei pysty myöskään selittämään tutkimuksissa todettuja atomin spektrejä. Pari vuotta myöhemmin Rutherfordin mallin muodostumisesta Niels Bohr postuloikin omassa atomimallissaan, ettei elektroni ydintä kiertäessään noudata klassisen mekaniikan lakeja, vaan elektronin energiatilat ovat kvantittuneita. Bohrin mukaan elektronin energia lisääntyi, kun se absorboi fotonin ja vähentyi, kun se emittoi fotonin. Huolimatta vanhentumisestaan Rutherfordin malli elää symbolismissa ja populaarikulttuurissa: jos atomeja kuvataan symboleissa tai logoissa tyylitellyssä muodossa, ne useimmiten esitetään Rutherfordin mallin mukaisina. Tästä on esimerkkinä mm. Kansainvälisen atomienergiajärjestön tunnus, ja Unicoden atomisymboli U+269B (⚛). ==Katso myös== *Rusinapullamalli *Bohrin malli == Lähteet == * Heikki Lehto, Raimo Havukainen, Janna Leskinen, Tapani Luoma: Fysiikka 8: Aine ja säteily, s. 45 ===Viitteet=== Luokka:Fysiikan historia Luokka:Vanhentuneet tieteelliset teoriat
GeForce FX -sarja

GeForce FX tai GeForce 5 sarja on Nvidian vuodesta 2003 käyttämä brändinimi GeForce 5000 grafiikkasuoritinsarjasta (koodinimet NV30-NV35). == NV30 == NV30 oli Nvidian ensimmäinen DirectX 9 -näytönohjain. DirectX 9 vaati varjostinsuorittimilta runsaasti lisäominaisuuksia DirectX 8:aan verrattuna, esimerkiksi tuen liukulukulaskennalle. Nvidia yritti ratkaista ongelman lisäämällä aiempien kokonaisluvuilla laskevien varjostinsuorittimien rinnalle toiset, hitaammat liukuluvuilla laskevat suorittimet. Huonona puolena tästä oli huono suorituskyky liukulukulaskentaa käyttävillä DirectX 9 -ohjelmilla. Pikseliliukuhihnoja piirillä oli 4 kappaletta, jokaisella oli kaksi tekstuurinlatausyksikköä. NV30-näytönohjain oli valmistettu 0,13 mikrometrin valmistustekniikalla, ja se sisältää 125 miljoonaa transistoria. Ytimen kellotaajuus näytönohjaimessa oli jopa 500 MHz. Muistiväylä oli 128-bittinen, muistityyppinä oli silloin uusi DDR2. Näytönohjain vaati täydellä teholla toimiakseen enemmän virtaa kuin AGP-liitin voi antaa, ja tätä varten siinä on lisävirtaliitin. Ohjain toimi tosin ilman lisävirtaliitintäkin, mutta pudotti tällöin muistien ja GPU:n kellotaajuudet puoleen. Nvidia kehitti GeForce 5800 -näytönohjaimia varten kokonaan uuden jäähdytysratkaisun, jota se nimitti Flow FX:si. Jäähdytyksen ideana oli kuljettaa lämpö kupariputkilla siilille, johon tuli viileää ilmaa tuulettimen kautta. Tuulettimet valmisti Y.S.Tech. Näytönohjain floppasi pahasti markkinoilla ollen myöhässä, kovaääninen ja häviten pahasti suorituskyvyssä pahasti ATIn Radeon 9700lle. http://techreport.com/articles.x/4966 NV30 arkkitehtuuri ei kyennyt selviytymään kahdeksasta renderöinti, väritys ja Z-pikselistä kellojaksosta johon kilpaileva R300 piiri kykeni.http://alt.3dcenter.org/artikel/cinefx/index_e.php == NV35 == NV35 edusti samaa näytönohjainsukupolvea, kuin NV30, mutta siihen oli tehty parannuksia verrattuna NV30-näytönohjaimeen. Surullisenkuuluisaksi tulleesta Flow FX -ratkaisusta oli luovuttu ja siirrytty takaisin "perinteiseen" jäähdytykseen. Suorituskykyä oli parannettu siirtymällä 256-bittiseen muistiväylään sekä myös liukulukuyksiköiden nopeutta oli parannettu, mutta piiri hävisi silti suorituskyvyssä pahasti ATI:n näytönohjaimille. == Ajurihuijaus == Kun Nvidian näytönohjaimet eivät pärjänneet kilpaileville tuotteille näytönohjaimen heikon suorituskyvyn vuoksi, yhtiö päätti tehdä pitkälti optimoidut ajurit. Trillineaarinen ja anisotrooppinen suodatus kokivat eräänlaisia muutoksia, joiden avulla näytönohjainten suorituskyky saatiin näyttämään paremmalta kuin mitä se todellisuudessa oli.http://www.nvnews.net/vbulletin/showthread.php?s=&threadid;=19604 http://techreport.com/articles.x/5226/1http://www.xbitlabs.com/news/video/display/20030523152718.html == Lähteet == *http://plaza.fi/muropaketti/artikkelit/naytonohjaimet/nv35-vs-r350 *http://plaza.fi/muropaketti/artikkelit/naytonohjaimet/terratec- mystify-5800-ultra === Viitteet === Luokka:Nvidia Luokka:Grafiikkasuorittimet
Rollaattori

Rollaattori tai kävelyteline (harvemmin myös kävelypyörä) on liikkumisrajoitteisen henkilön kävelyä helpottava apuväline. Rollaattorissa on kahdesta neljään pyörää. Kaksipyöräisessä rollaattorissa takapyörien tilalla on tallat. Rollaattorissa saattaa olla istuinlevy, jonka päällä käyttäjä voi tarvittaessa levähtää. Rollaattorissa voi olla myös työntökahvoihin kiinnitetyt jarrut, sekä esimerkiksi kori tavaroiden säilyttämistä varten. Rollaattori antaa tukea kävellessä. Rollaattorin käyttö ehkäisee kaatumisia ja niistä aiheutuvia vammoja, joille erityisesti osteoporoosi altistaa. Rollaattori mahdollistaa rajoitetun omatoimisen liikkumisen ja kuntoilun myös heikkovoimaisille sekä edesauttaa toimintakyvyn ylläpitoa. Rollaattorin keksi polion vammauttama ruotsalainen Aina Wifalk (k. 1983). Wifalk esitteli rollaattorin idean Ruotsin valtion keksintörahastolle 1978. == Katso myös == * Kävelykeppi * Pyörätuoli ==Lähteet== Luokka:Kulkuneuvot Luokka:Liikkumisen apuvälineet
Leticia Dolera

Leticia Dolera (s. 23. lokakuuta 1981) on espanjalainen näyttelijä. Hän näyttelee muun muassa Ruth Capdevilaa sarjassa Serranon perhe. Hän on toiminut myös alastonmallina. == Filmografia == ===Elokuvat=== * Bellas durmientes (2001) * El otro lado de la cama (2002) * Besos de gato (2003) * The Emperor's Wife (2003) * Imagining Argentina (2003) * Semen, una historia de amor (2005) * Un Café en Cualquier Esquina (2005) * Presumptes implicats (2007) * Imago Mortis (2008) * Prime Time (2008) ===Televisio=== * Xat.Tv (2000) * Al salir de clase (2001-2002) * Hospital Central (2004) * Serranon perhe (2005) * Pressumptes implicats (2006) * Petits meurtres en famille (2006) * El espejo (2007) * Mà morta truca a la porta (2007) ===Teatteri=== * Windsorin iloiset rouvat ===Lyhytelokuvat=== * La amenaza del fantasma * Pum Pum, ¿Quién es? * Habitaciones separadas * La bufanda verde == Aiheesta muualla == * *Leticia Doleran blogi *Letician haastattelu kesältä 2007 *Doleran epävirallinen fanisivu Luokka:Espanjalaiset näyttelijät Luokka:Vuonna 1981 syntyneet Luokka:Elävät henkilöt
Jorma Kaimio

Jorma Juhani Kaimio (s. 13. heinäkuuta 1946 Helsinki) on suomalainen antiikintutkija ja etruskologi. Kaimio valmistui filosofian kandidaatiksi Rooman kirjallisuudesta 1967, lisensiaatiksi 1969 ja väitteli tohtoriksi 1972 etruskin kielen katoamisesta Helsingin yliopistossa. Kaimio toimi tutkijana ja opettajana Helsingin yliopiston klassillisen filologian laitoksella, kunnes siirtyi Akateemisen kirjakaupan johtoon. Kaimio toimi vuodesta 1991 WSOY:n kirjallisena johtajana ja varatoimitusjohtajana ja vuosina 2000–2006 toimitusjohtajana. Kaimion puoliso Maarit Kaimio toimi Helsingin yliopiston kreikan kielen ja kirjallisuuden professorina. == Tuotantoa == * * * * ==Lähteet== Luokka:Suomalaiset antiikintutkijat Luokka:Suomalaiset yritysjohtajat Luokka:WSOY:n toimitusjohtajat Luokka:Vuonna 1946 syntyneet Luokka:Elävät henkilöt
Ardahan

Ardahan (, ) on kaupunki ja piirikunta Turkin koillisosassa lähellä Georgian rajaa. Se on Ardahanin maakunnan pääkaupunki. Kaupungin asukasluku on arviolta 19 657 (vuonna 2014). == Lähteet == == Aiheesta muualla == * Kaupungin kotisivut Luokka:Turkin kaupungit Luokka:Ardahanin maakunnan piirikunnat
Linda P. Baker

Linda P. Baker on yhdysvaltalainen tieteis- ja fantasiakirjailija. Hän asuu Alabamassa Mobilen kaupungissa. Hänen teoksistaan on suomennettu Dragonlance- kirja Irdat – Tähtien lapset (1995, 2000). == Suomennettu teos == * == Lähteet == == Aiheesta muualla == * Linda Baker . Wizards of the Coast. Luokka:Yhdysvaltalaiset fantasiakirjailijat Luokka:Yhdysvaltalaiset tieteiskirjailijat Luokka:Syntymävuosi puuttuu Luokka:Elävät henkilöt
Hinder

Hinder on yhdysvaltalainen Oklahomasta kotoisin oleva rockyhtye. Sen perustivat rumpali Cody Hanson, kitaristi Joe ”Blower” Garvey ja laulaja Austin Winkler vuonna 2001. == Diskografia == * * * == Jäsenet == * Austin Winkler – laulu * Mark King – kitara * Joe ”Blower” Garvey – kitara * Mike Rodden – basso * Cody Hanson – rummut == Extreme Behavior (2005) kappaleet == # Get Stoned # How Long # By The Way # Nothin Good About Goodbye # Bliss (I Dont Wanna Know) # Better Than Me # Room 21 # Lips Of An Angel # Homecoming Queen # Shoulda # Lips Of An Angel (Acoustic Version) # Get Stoned (Piano Version) == Take It to the Limit (2008) kappaleet == # Use Me # Loaded And Alone # Last Kiss Goodbye # Up All Night # Without You # Take It To The Limit # Best Is Yet To Come # Heaven Sent # Thing For You # Lost In The Sun # Far From Home Luokka:Yhdysvaltalaiset rockyhtyeet
Jeff Lindsay

Jeff Lindsay (oikealta nimeltään Jeffry P. Freundlich, s. 14. heinäkuuta 1952) on yhdysvaltalainen näytelmä- ja rikoskirjailija. Hänet tunnetaan parhaiten Dexter-romaanisarjastaan. Hänen teoksensa Dexterin pimeät unet oli alun perin ehdolla Mystery Writers of American Parhaan ensimmäisen romaanin Edgar- palkinnon saajaksi, mutta koska Lindsay oli julkaissut useita kirjoja nimellä Jeffrey P. Lindsay jo 1990-luvun alussa, se pudotettiin ehdokkaiden listalta. Showtimen Dexter-televisiosarjan ensimmäisen tuotantokauden 12 jaksoa pohjautuvat Dexterin pimeät unet -romaanin tapahtumiin. Lindsay asuu Cape Coralissa, Floridassa kirjailijavaimonsa Hilary Hemingwayn kanssa. Hemingway on ollut mukana kirjoittamassa miehensä varhaisempia teoksia. == Teokset == *Tropical Depression: A Novel of Suspense (1994) *Dream Land: A Novel of the UFO Coverup (1995) *Time Blender (1997) *Dreamchild (1998) *Hunting with Hemingway: Based on the Stories of Leicester Hemingway (2000) *Dexterin pimeät unet (Darkly Dreaming Dexter, 2004, suomeksi 2005) *Dexterin kolkko kutsumus (Dearly Devoted Dexter, 2005, suomeksi 2008) *Dexter vailla varjoaan (Dexter in the Dark, 2007, suomeksi 2009) *Dexter by Design (2009) *Dexter Is Delicious (2010) *Double Dexter (2011) *Dexter's Final Cut (2013) *Dexter Is Dead (2015) == Lähteet == Luokka:Yhdysvaltalaiset rikoskirjailijat Luokka:Vuonna 1952 syntyneet Luokka:Elävät henkilöt
Sekvensseri

Sekvensseri (myös MIDI-sekvensseri tai musiikkisekvensseri) on ohjelmisto tai laite, jolla voidaan luoda ja muokata musiikkia. Alun perin sekvenssereillä ei voitu tallentaa ääntä, vaan ne toimivat "kaukosäätiminä" ja antoivat sellaisia käskyjä kuin "nuotti alkaa" ja "nuotti loppuu" syntetisaattoreille, jotka tuottivat äänen. Useimmilla moderneilla sekvenssereillä voidaan nykyään myös muokata ja käsitellä ääntä. Tämän vuoksi termejä "musiikkisekvensseri" ja "musiikinteko-ohjelmisto" käytetään usein samassa merkityksessä. Vaikka nykyään "sekvenssereiksi" kutsutaan pääasiassa ohjelmistoja, joissakin syntetisaattoreissa ja melkein kaikissa musiikkityöasemissa on sisäänrakennettu MIDI-sekvensseri. Rumpukoneissa on yleensä Step Sequencer -niminen sekvensseri. Myös erillisiä sekvensserilaitteita on yhä käytössä, joskin niiden kysyntä on vähentynyt paljon kymmenen viime vuoden aikana. Monilla sekvenssereillä on mahdollista tehdä jonkin verran nuotitusta, ja useimmat voivat näyttää musiikin Piano Roll -muodossa. Luokka:Musiikkilaitteet Luokka:MIDI Luokka:Seulonnan keskeiset artikkelit
David Bishop

David Bishop on (s. Uusi-Seelanti) brittiläinen kirjailija, joka toimi pitkään sarjakuvalehtien toimittajana. Judge Dredd -sarjakuvaan perustuva Bishopin romaani Villiä viihdettä (1993) parodioi kyberpunk-henkisesti suurkaupunkielämää. == Aiheesta muualla == * P. A. Manninen: Judge Dredd - villiä viihdettä. Aikakone (1995). Luokka:Englantilaiset tieteiskirjailijat
Imogen Poots

Imogen Poots (s. 3. kesäkuuta 1989 Lontoo) on brittiläinen näyttelijä. Hänet tunnetaan muun muassa rooleistaan elokuvissa V niin kuin verikosto (2005), 28 viikkoa myöhemmin (2007), Need for Speed (2014), She's Funny That Way (2014), Sinkkuna suhteessa (2014), Knight of Cups (2015) ja Popstar: Never Stop Never Stopping (2016). == Aiheesta muualla == * Luokka:Brittiläiset näyttelijät Luokka:Vuonna 1989 syntyneet Luokka:Elävät henkilöt
Hot Tracks

Hot Tracks on Pohjois-Amerikassa julkaistu Nazareth-yhtyeen kokoelma-albumi. ==Kappaleet== # # # # # # # # # # # # == Lähteet == Luokka:Vuoden 1976 kokoelma-albumit Luokka:Nazarethin albumit
Catherine McCormack

Catherine McCormack (s. 3. huhtikuuta 1972) on brittiläinen näyttelijä. Hän on esiintynyt muiden muassa elokuvissa Braveheart – taipumaton (1995), Venetsian kurtisaani (1998), Spy Game (2001) ja 28 viikkoa myöhemmin (2007). == Aiheesta muualla == * * Luokka:Brittiläiset näyttelijät Luokka:Vuonna 1972 syntyneet Luokka:Elävät henkilöt
Play ’n’ the Game

Play 'n' the Game on Nazarethin studioalbumi vuodelta 1976. Salvon vuoden 2010 remasteroitu versio julkaistiin tuplana Close Enough for Rock 'N' Roll-albumin kanssa. ==Kappaleet== #Somebody To Roll - 3:55 #Down Home Girl (Butler/Leiber) - 5:04 #Flying - 4:20 #Waiting For The Man - 4:53 #Born To Love - 3:58 #I Want To Do Everything For You (Tex) - 4:18 #I Don't Want To Go On Without You (Berns/Wexler) - 3:46 #Wild Honey (Wilson/Love) - 3:04 #L.A. Girls - 3:52 *kaikki kappaleet Agnew/Charlton/McCafferty/Sweet ellei toisin mainita ===Remasteroitujen versioiden (Castle 1999 ja Eagle 2002) bonuskappaleet=== # * Good Love (b-puoli) - 3:51 (myös Salvo Recordsin versiossa) #I Don't Want To Go On Without You (vaihtoehtoinen versio) - 3:23 #Waiting For The Man (vaihtoehtoinen versio) - 6:12 #Somebody To Roll (editoitu versio) - 3:30 #Born To Love (editoitu versio) (vain Eagle 2002) - 3:33 ==Muusikot== *Dan McCafferty: laulu *Manny Charlton: kitara *Pete Agnew: basso, kitara, taustalaulu *Darrell Sweet: rummut, perkussio, taustalaulu Luokka:Nazarethin albumit Luokka:Vuoden 1976 albumit
Adam Roberts

Adam Roberts (s. 1965) on brittiläinen tutkija, kriitikko ja romaanikirjailija. Hän on myös kirjoittanut parodioita nimillä A.R.R.R. Roberts, A3R Roberts ja Don Brine. Roberts opettaa englannin kieltä ja luovaa kirjoittamista Royal Hollowayn collegessa Lontoon yliopistossa. Hänen on voittanut British Science Fiction\- ja John W. Campbell-palkinnot teoksella Jack Glass. == Suomennetut teokset == * Va Dincin viimeinen turskahdus (2005, nimellä A. R. R. R. Roberts) (suom 2010, Johnny Kniga) * Tähtien Sotta (2005, nimellä A3R Roberts) (Suom 2006 Sammakko) == Lähteet == == Aiheesta muualla == * Kotisivut. * Luokka:Englantilaiset kirjailijat Luokka:Englantilaiset tieteiskirjailijat Luokka:Vuonna 1965 syntyneet Luokka:Elävät henkilöt
Juan Carlos Fresnadillo

Juan Carlos Fresnadillo (s. 5. joulukuuta 1967) on espanjalainen elokuvaohjaaja. Hänet tunnetaan kansainvälisesti varsinkin elokuvasta 28 viikkoa myöhemmin (2007), mutta hän on luonut myös muita teoksia, joiden joukossa on Intacto (2001). Fresnadillo syntyi Teneriffalla, Kanariansaarilla. Hän oli vuonna 1997 Oscar-ehdokkaana lyhytelokuvastaan Esposados (1996). == Aiheesta muualla == * Luokka:Espanjalaiset elokuvaohjaajat Luokka:Vuonna 1967 syntyneet Luokka:Elävät henkilöt
Expect No Mercy

Expect No Mercy on hard rock-yhtye Nazarethin studioalbumi vuodelta 1977. Parin kevyemmän albumin jälkeen yhtye palasi tällä albumilla raskaampaan rockiin. Yhtyeen amerikkalainen levy-yhtiö A&M; Records ei ollut tyytyväinen ensimmäiseen levytettyyn versioon ja vaati yhtyettä nauhoittamaan materiaalin uudelleenSalvo Music Artikkeli albumista Salvo Recordsin sivuilla. Hylätty ensimmäinen versio löytyy Salvon vuoden 2010 remasteroidulta painokselta bonus-materiaalina. Albumin kansikuva on kuuluisan fantasiakuvittajan Frank Frazettan taideteos The Brain vuodelta 1967. ==Kappaleet== #Expect No Mercy - 3:26 #Gone Dead Train (Nitzsche/Titelman) - 3:43 #Shot Me Down - 3:29 #Revenge Is Sweet - 3:04 #Gimme What's Mine - 3:45 #Kentuky Fried Blues - 3:07 #New York Broken Toy - 3:37 #Busted (Howard) - 3:40 #Place In Your Heart (Charlton) - 3:01 #All The Kings Horses (Charlton/McCafferty) - 4:23 *kaikki kappaleet Agnew/Charlton/McCafferty/Sweet ellei toisin mainita ===Salvo Recordsin 2010 remasteroidun version bonuskappaleet=== # * Kentucky Fried Blues (first version) - 3:17 #Gone Dead Train (first version) - 3:24 #Shot Me Down (first version) - 3:44 #Greens - 2:53 #Life Of A Dog - 4:16 #New York Broken Toy (first version) - 3:49 #Revenge Is Sweet (first version) - 3:07 #Desolation Road - 3:09 #Can't Keep A Good Man Down - 4:18 #Moonlight Eyes - 2:48 ===Eaglen 2002 30-vuotisjuhlapainoksen bonuskappaleet=== # * Greens (b-puoli) (myös Castlen ja Snapperin painoksissa) - 2:50 #Desolation Road (b-puoli) (myös Castlen ja Snapperin painoksissa) - 2:58 #Gone Dead Train (editoitu versio) - 3:31 #Expect No Mercy (vaihtoehtoinen versio) - 2:54 #Place In Your Heart (vaihtoehtoinen editoitu versio) - 3:04 #Kentuky Fried Blues (editoitu versio) - 2:49 #Expect No Mercy (live) - 3:19 ==Muusikot== *Dan McCafferty: laulu *Manny Charlton: kitara *Pete Agnew: basso, kitara *Darrell Sweet: rummut ==Lähteet== ===Viitteet=== Luokka:Nazarethin albumit Luokka:Vuoden 1977 albumit
Alb

Alb-venttiili on ajoneuvoissa käytettävä jarruvoimia säätelevä venttiili. Raskaassa kalustossa venttiili toimii paineilmalla ja tunnistus tapahtuu rungon ja akselin välisestä korkeuserosta, joka pienenee lineaarisesti painon lisääntyessä. Henkilöautoissa tätä venttiiliä on käytetty ennen ABS jarruja taka-akselin jarruvoimien säätämiseen samalla periaattella tangon ja jousien avulla. Kun painoa tulee päälle, niin etäisyys muuttuu ja alb-venttiilin säätö muuttuu suhteessa painoon. Tämä säätää paineilmaa tai jarrunesteen virtaavuutta jarruille, ja säätää näin jarrujen tehoja. Tätä ratkaisua käytetään sekä autossa että perävaunussa. Luokka:Autotekniikka
Capricorn yksi

Capricorn yksi (Capricorn One) on yhdysvaltalainen, Peter Hyamsin käsikirjoittama ja ohjaama tieteiselokuva vuodelta 1978. Elokuvassa NASA väärentää Mars-lentonsa, koska tarkoitetun avaruusaluksen elossapitojärjestelmään tulee lennon estävä vika. Elokuvassa tuodaan epäsuorasti esille joidenkin tahojen esittämä ajatus, että Yhdysvaltain kuulennot 1960- ja 1970-lukujen taitteessa olivatkin NASAn järjestämää huijausta. == Rooleissa == ==Arvioita== Video-oppaassa vuodelta 1994 Asko Alanen kutsuu elokuvaa kiivaaksi takaa-ajotrilleriksi ja antaa sille kolme tähteä viidestä, mikä vastaa sanallista arviota ”hyvä”. ==Lähteet== == Aiheesta muualla == * Dwayne A. Day, The Space Review, "Little red lies", 19.2.2007 * Frederick C. Szebin, MANIA, "The Making of CAPRICORN ONE" , 20.4.2000 Luokka:Yhdysvaltalaiset tieteiselokuvat Luokka:Vuoden 1978 yhdysvaltalaiset elokuvat Luokka:Avaruuselokuvat Luokka:Yhdysvaltalaiset jännityselokuvat Luokka:Peter Hyamsin ohjaamat elokuvat
Brian Sibley

Brian Sibley (s. 14. heinäkuuta 1949 Lontoo) on englantilainen kirjailija ja radiotoimittaja. Hän on kirjoittanut etenkin fantasiakirjallisuutta ja -elokuvia sivuavia teoksia. Vuonna 1981 Sibley kirjoitti yhdessä Michael Bakewellin kanssa BBC:n Radio 4:lle radiokuunnelma-adaptaation J. R. R. Tolkienin Tarusta sormusten herrasta. Sibley on mukaillut radiokuunnelmat myös muun muassa C. S. Lewisin Narnian tarinoista ja Mervyn Peaken romaaneista Titus Groan ja Gormenghast. Viimeksi mainitusta hänet palkittiin Sony Radio Awardilla vuonna 1985. Sibley on kirjoittanut useita oheisteoksia Peter Jacksonin Taru sormusten herrasta -elokuvatrilogiasta sekä Jacksonin elämäkerran Peter Jackson: A Film-maker's Journey. == Teoksia == * === Suomennettuja teoksia === * Varjojen maa: C. S. Lewisin ja Joy Davidmanin tarina. Kirjaneliö, 1990. * Eläköön Nalle Puh! Juhlakirja koko maailman parhaalle karhulle. Suomentanut Pirkko Biström. WSOY, 2001. * * * == Aiheesta muualla == * Deborah J. Brannon: Review: The Maps of Tolkien’s Middle-Earth by John Howe and Brian Sibley . Green Man Review 4.7.2004. Luokka:Englantilaiset kirjailijat Luokka:Vuonna 1949 syntyneet Luokka:Elävät henkilöt
Raoul Peck

Raoul Peck (s. 1953) on haitilainen elokuvaohjaaja ja poliitikko. Hänen töidensä joukossa ovat Lumumba (2000) ja Sometimes in April (2005). Peck asui pitkään Kongon demokraattisessa tasavallassa ja oleskeli lisäksi Yhdysvalloissa, Ranskassa sekä Saksassa. Hän toimi 1990-luvulla Haitin kulttuuriministerinä. == Aiheesta muualla == * Luokka:Haitilaiset elokuvaohjaajat Luokka:Haitilaiset poliitikot Luokka:Kulttuuriministerit Luokka:Vuonna 1953 syntyneet Luokka:Elävät henkilöt
Tsuneko Okazaki

Tsuneko Okazaki (; s. 1933, Aichin prefektuuri) on japanilainen tieteilijä. Hän löysi miehensä Reiji Okazakin kanssa DNA:n niin kutsutut Okazakin fragmentit. Löytö julkaistiin PNAS-lehdessä vuonna 1968. Okazaki opiskeli Nagoyan yliopistossa, josta hän valmistui tohtoriksi vuonna 1958, ja sen jälkeen Yhdysvalloissa Washingtonin yliopistossa ja Stanfordin yliopistossa. Hän toimi Nagoyan yliopiston apulaisprofessorina vuodesta 1976 ja professorina vuodesta 1983 lähtien. == Lähteet == Luokka:Japanilaiset tieteilijät Luokka:Vuonna 1933 syntyneet Luokka:Elävät henkilöt
Kokkolan oopperayhdistys

Kokkolan Oopperayhdistys oli 2004 perustettu yhdistys, joka tuotti Kokkolan Oopperakesä -festivaalia, joka oli Finland Festivalsin jäsen.Kokkolan ooppera luettu 15.5.2008 Sen perustajina olivat Anu Komsi, Sakari Oramo, Annika Mylläri-McLoud ja Robert McLoud. Oopperayhdistys sai vuonna 2008 taiteen valtionpalkinnon perusteena Kokkolan oopperan nopea nousu suomalaisen oopperataiteen huipulle. Yhdistyksen suunnitelmat tähtäsivät pitkälle tulevaisuuteen.Yle.fi luettu 15.5.2008 Kokkolan oopperan taiteellisena johtajana toimi sen lopettamiseen saakka Anu Komsi, kapellimestarina Sakari Oramo ja toiminnanjohtajana Annika Mylläri. Aikaisempia tuotantoja olivat Mozartin Figaron Häät (2006 ja 2007), Johann Strauss nuoremman Lepakko (2007-2008), italialainen Offerere (2008), Alban Bergin Lulu (2009), Sebastian Fagerlundin Döbeln 1809 (2009, kantaesitys, tilausteos, levytys ilmestynyt 2010), lastenooppera Hästarna Kommer (2009), Bizet'n Carmen (2010) ja Mozartin Taikahuilu (2011). Vuonna 2013 ei aikataulullisista syistä ollut kesäfestivaalia, ja siksi yhdistys järjesti festivaaliviikon marraskuussa 2013. Viikon pääteos oli Benjamin Brittenin Pieni nokipoika.Ari Vihanta, Kokkolan oopperakesä löysi Kurt Weillin harvinaisen teokset, Yle, 4.3.2014 Kokkolan oopperayhdistyksen toiminta loppui vuonna 2018.Kansainvälisesti ylistetty Kokkolan oopperayhdistys lopettaa ”hyvin mielin”, Anu Komsi kertoo HS:lleKokkolan ooppera loppui, koska kaupungin päättäjät niin halusivatKokkolan ooppera ei kuollut, vaikka sen toiminta loppui. Ooppera elää ikuisesti! ==Lähteet== Luokka:Oopperat Suomessa Luokka:Suomalaiset musiikkialan järjestöt Luokka:Kokkolan kulttuuri Luokka:Taiteen valtionpalkinnolla palkitut
Likani

thumb|300px|Likanin palatsi. Likani () on kaupunkityyppinen taajama Georgiassa Samtskhe-Džavakhetin hallintoalueella Bordžomin piirikunnassa. Se sijaitsee Bordžomin kaupungin länsireunalla Bordžomin rotkossa noin 160 kilometrin päässä maan pääkaupungista Tbilisistä. Likani sijaitsee Bordžomi-Kharagaulin kansallispuiston vieressä, ja se on suosittu vuoristokylpyläpaikkakunta. Talvet ovat Likanissa leutoja eivätkä kovin lumisia, ja keskilämpötila on -2,0 astetta celsiusta. Kesät ovat lämpimiä, ja keskilämpötila on 20–25 astetta. Likanin puistoa, suosittua virkistysaluetta, hallitsevat tammet ja havupuulehdot, ja puistossa on Bordžomin lähdettä muistuttavia mineraalivesilähteitä. Likanin merkittäviin maamerkkeihin kuuluvat kolmilaivainen basilikakirkko 700–800-luvuilta ja Romanovien palatsi vuosilta 1892–1895. Idean jälkimmäiseen sai Léon Benois ja palatsin suunnitteli Leopold Bilfeldt. Se rakennettiin Mtkvari-joen rannalle suurherttua Nikolai Mihailovitš Romanovin kesäkartanoksi. Neuvostokaudella Likanin residenssi siirtyi valtion omaisuudeksi, ja siellä kävi keskeisiä neuvostohallinnon henkilöitä, mukaan lukien Josif Stalin. Uudelleen itsenäistyneessä Georgiassa palatsi toimii Georgian presidentin kesäresidenssinä. Kazakstanin valtion omistama energiayhtiö KazMunayGas osti loput Likanin virkistysalueesta, mukaan lukien neuvostokauden parantolan, huhtikuussa 2006.Kazakh company buys large, well-known holiday complex in Georgia. UNOMIG Latest Headlines. 13. huhtikuuta 2006. == Lähteet == == Aiheesta muualla == *Bordžomi-Kharagaulin kansallispuisto Luokka:Georgian kaupunkityyppiset taajamat Luokka:Bordžomin piirikunta
Nicholas Pileggi

Nicholas Pileggi (s. 22. helmikuuta 1933) on yhdysvaltalainen kirjailija ja elokuvakäsikirjoittaja. Hänen töidensä joukossa ovat Mafiaveljet (1990) ja Casino (1995) sekä kirjat, joihin ne pohjautuvat. New Yorkissa syntynyt amerikanitalialainen Pileggi työskenteli alun alkaen rikostoimittajana. Hän meni vuonna 1987 naimisiin Nora Ephronin kanssa. Pileggi, Bafta-voittaja, oli lisäksi ehdolla Golden Globen ja Oscar-palkinnon saajaksi. == Aiheesta muualla == * Luokka:Yhdysvaltalaiset elokuvakäsikirjoittajat Luokka:Yhdysvaltalaiset kirjailijat Luokka:Yhdysvaltalaiset toimittajat Luokka:Vuonna 1933 syntyneet Luokka:Elävät henkilöt
Artjom

Artjom () () on eri variaatioineen useissa itäslaavilaisissa kielissä esiintyvä etunimi. Nimi on eri muodoissaan yleinen erityisesti Ukrainassa, Venäjällä ja Valko-Venäjällä. Nimi translitteroidaan eri kieliin eri tavalla; esimerkiksi englannin kielessä se kirjoitetaan Artyom. Nimi on slaavilainen muoto kreikkalaisesta nimestä Artemios (), joka johtuu muinaiskreikkalaisen Artemis-jumalattaren nimestä. Nimen eri variaatioita ovat Artem, Artemi ja Artemio. Väestörekisterikeskuksen tietojen mukaan Suomessakin on ollut vuoteen 2016 mennessä 225 Artjom-nimistä henkilöä. Ennen vuotta 1960 nimeä ei Suomessa esiintynyt. == Tunnettuja Artjomeja == * Artjom Anisimov (s. 1988), venäläinen jääkiekkoilija * Artjom Bondarenko (s. 1986), venäläinen jääpalloilija * Artjom Dzjuba (s. 1988), venäläinen jalkapalloilija * Artjom Hadžibekov (s. 1970), venäläinen kivääriampuja, maailmanmestari ja olympiavoittaja * Artjom Jartšuk (1990–2011), venäläinen jääkiekkoilija * Artjom Krjukov (s. 1982), venäläinen jääkiekkoilija * Artjom Markelov (s. 1994), venäläinen moottoriurheilija * Artjom Mikojan (1905–1970), neuvostoliittolainen lentokonesuunnittelija * Artjom Nekrasov (s. 1992), venäläinen haulikkoampuja * Artjom Pugolovkin (s. 1992), venäläinen jääkiekkoilija * Artjom Sergejev, oik. Fjodor Sergejev (1883–1921), venäläinen bolševikkijohtaja * Artjom Sergejev (s. 1993), venäläinen jääkiekkoilija * Artjom Terjan (1930–1970), neuvostoliittolainen kreikkalais-roomalaisen tyylin painija * Artjom Tšubarov (s. 1979), venäläinen jääkiekkoilija * Artjom Vesjolyi (1899–1938), venäläinen kirjailija * Artjom Všivkov (s. 1986), kazakstanilainen jääpalloilija * Artjom Žmurko (s. 1985), venäläinen maastohiihtäjä == Lähteet == Luokka:Etunimet
Azo

Azo tai AZO voi tarkoittaa seuraavia asioita: * Azo (Georgia), myyttinen georgialaisten hallitsija * Azo (juristi), keskiaikainen italialainen lakimies * Atsoyhdiste, kemiallinen yhdiste * Kalamazoo/Battle Creekin kansainvälinen lentoasema, IATA-koodi AZO
Lee Radziwill

Caroline Lee Radziwiłł (ent. Ross ja Canfield, o.s. Bouvier, 3. maaliskuuta 1933 – 15. helmikuuta 2019Lee Radziwill Dies at 85 , tunnettiin myös nimellä ruhtinatar Lee Radziwiłł, ) oli yhdysvaltalainen sisustussuunnittelija, pr- johtaja ja tunnettu julkisuuden henkilö. Hän oli Jacqueline Kennedy Onassiksen nuorempi sisar. Radziwill oli kolmesti naimisissa. Ensimmäinen puoliso (1953–1959) oli Michael Temple Canfield; toinen puoliso (1959–1974) oli Radziwiłł-sukuun kuulunut puolalainen ruhtinas Stanisław Albrecht Radziwiłł ja kolmas (1988–2001) elokuvaohjaaja Herbert Ross. Hän sai toisen puolisonsa kanssa kaksi lasta: Anna Christinan sekä Anthony Stanislasin, josta tuli myöhemmin elokuvaohjaaja. Tämän avioliiton aikana Radziwiłłin kanssa Lee käytti nimeä ruhtinatar Lee Radziwiłł . Radziwill teki töitä muun muassa näyttelijänä ja kirjailijana sekä sisustussuunnittelijana ja toimi pr- tehtävissä muotiteollisuudessa. Hän julkaisi omaelämäkertateoksen Happy Times (2003). == Lähteet == == Aiheesta muualla == Luokka:Yhdysvaltalaiset julkisuuden henkilöt Luokka:Yhdysvaltalaiset näyttelijät Luokka:Yhdysvaltalaiset kirjailijat Luokka:Yhdysvaltalaiset muotisuunnittelijat Luokka:Vuonna 1933 syntyneet Luokka:Vuonna 2019 kuolleet
Herbert Ross

Herbert Ross (13. toukokuuta 1927 – 9. lokakuuta 2001) oli yhdysvaltalainen elokuvaohjaaja ja -tuottaja sekä koreografi. Ross sai Golden Globen ja oli ehdolla kahden Oscar-palkinnon saajaksi elokuvastaan Käännekohta (1977). Hänen muiden teostensa joukossa ovat Kuolema astuu laivaan (1973), Aurinkoiset pojat (1975), Unelmien Hollywood (1982) ja Menestyksen avain (1987). Ross syntyi ja kuoli New Yorkissa. Hän oli kahdesti naimisissa; ensimmäinen puoliso oli ballerina Nora Kaye ja toinen julkisuuden henkilö Lee Radziwill. == Aiheesta muualla == * * Luokka:Yhdysvaltalaiset elokuvaohjaajat Luokka:Yhdysvaltalaiset elokuvatuottajat Luokka:Yhdysvaltalaiset koreografit Luokka:Vuonna 1927 syntyneet Luokka:Vuonna 2001 kuolleet
Nora Kaye

Nora Kaye (17. tammikuuta 1920 – 28. helmikuuta 1987) oli yhdysvaltalainen balettitanssija. Hän syntyi venäläisille vanhemmille Brooklynissä, New Yorkissa. Hänen alkuperäinen, anglisoimaton sukunimensä oli Koreff. Kaye liittyi vuonna 1936 George Balanchinen johtamaan American Balletiin. Hän jatkoi uraansa teatteriin ja elokuviin. Hän työskenteli tuottajana muun muassa elokuvassa Käännekohta (1977). Kaye oli 1940-luvun lopulla naimisissa Isaac Sternin kanssa. Myöhemmin hän meni naimisiin Herbert Rossin kanssa. Hän kuoli syöpään Los Angelesissa 67-vuotiaana. == Lähteet == == Aiheesta muualla == * Luokka:Yhdysvaltalaiset balettitanssijat Luokka:Yhdysvaltalaiset elokuvatuottajat Luokka:Vuonna 1920 syntyneet Luokka:Vuonna 1987 kuolleet
Rodolfo Chikilicuatre

Rodolfo Chikilicuatre on espanjalaisen koomikon David Fernández Ortizin (s. 24. kesäkuuta 1970) esittämä hahmo. Rodolfo esiintyi ensimmäisen kerran tammikuussa 2008 myöhäisillan Buenafuente-tv-ohjelmassa La Sexta -kanavalla. Rodolfo Chikilicuatre valittiin netti- ja tekstiviestiäänestyksessä edustamaan Espanjaa vuoden 2008 euroviisuihin. Rodolfo Chikilicuatre on elvis-peruukkia käyttävä argentiinalainen, joka on keksinyt vibraattorikitaran. Edustuskappale ”Baila el Chiki-chiki” parodioi reggaeton-musiikkia. Chikilicuatren esitystä ”Baila el Chiki-chiki” promotoitiin ohjelmassa ja se sai yli puolet äänestyksen äänistä. Kappaleesta poistettiin voiton jälkeen euroviisujen sääntöjen edellytysten vuoksi viittauksia eräisiin poliitikkoihin kuten Zapateroon ja Mariano Rajoyhin, jotka mainittiin vain etunimillä. Viittaus Hugo Cháveziin jäi pois, vaikka Juan Carlos I:een ja hänen tölväisyynsä ”¿Por qué no te callas?” Chávezille viitattiin. Lisäksi kappaletta pidennettiin, koska alkuperäinen kappale oli vain minuutin ja 20 sekunnin pituinen. == Lähteet == Chikilicuatre Chikilicuatre Luokka:Vuoden 2008 euroviisuedustajat ca:Rodolfo Chikilicuatre fr:Rodolfo Chikilicuatre gl:Rodolfo Chikilicuatre pl:Rodolfo Chikilicuatre pt:Rodolfo Chikilicuatre
Johnny Preston

John Preston Courville eli Johnny Preston (18. elokuuta 1939 – 4. maaliskuuta 2011) oli yhdysvaltalainen laulaja. Hän syntyi Port Arthurissa, Texasissa, ja vaikutti The Shades -yhtyeessä ennen lähtemistään soolouralle. Preston nousi 1950–1960-lukujen vaihteessa maineeseen varhaisilla hiteillään ”Running Bear” ja ”Cradle of Love”. Hän työskenteli Mercury Recordsin jälkeen muillakin levymerkeillä. Preston kuuluu Rockabilly Hall of Fameen. Luokka:Yhdysvaltalaiset laulajat Luokka:Vuonna 1939 syntyneet Luokka:Vuonna 2011 kuolleet
13 (täsmennyssivu)

13 tarkoittaa seuraavia asioita: * 13, vuosi * 13, luku ==Musiikki== * 13, Black Sabbathin albumi * 13, Blurin albumi * 13, Die Ärzten albumi * 13, The Doorsin albumi * 13, Junon albumi * 13, Six Feet Underin albumi * 13, reaalisointumerkeissä tarkoittaa dominanttiseptimisointua, johon on lisätty suuri nooni ja suuri tredesimi
Jasmine Richards

Jasmine Richards (s. 28. kesäkuuta 1990) on kanadalainen näyttelijä. Hän esiintyi Sadie Hawthornen (Arnold) parhaan ystävän, Margaretin roolissa televisiosarjassa Naturally, Sadie (2005–2007). Richards harrastaa tanssia ja pitää suosikkinäyttelijänään Halle Berryä.http://www.tv.com/jasmine- richards/person/206825/summary.html Richards on Naturally, Sadie -sarjan ulkopuolella esiintynyt muun muassa elokuvassa Devotion (2005). Hän näytteli myös elokuvassa Camp Rock (2008). == Lähteet == == Aiheesta muualla == * Luokka:Kanadalaiset televisionäyttelijät Luokka:Vuonna 1990 syntyneet Luokka:Elävät henkilöt
Charlotte Arnold

Charlotte Arnold (s. 27. heinäkuuta 1989) on kanadalainen näyttelijä. Hän esiintyi Sadie Hawthornen roolissa televisiosarjassa Naturally, Sadie (2005–2007). Lisäksi Arnold tunnetaan muun muassa sarjasta Degrassi: The Next Generation, johon hän liittyi seitsemännellä tuotantokaudella Holly J. Sinclairin roolissa. Hän on esiintynyt myös elokuvissa. Ontariossa syntynyt Arnold harrastaa tanssia. == Aiheesta muualla == * Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Vuonna 1989 syntyneet Luokka:Elävät henkilöt
Artvin

Artvin () on kaupunki ja piirikunta Turkin koillisosassa Çoruhjoen varrella lähellä Georgian rajaa. Se on Artvinin maakunnan pääkaupunki. Kaupungin asukasluku on arviolta 25 525 (vuonna 2014). == Lähteet == == Aiheesta muualla == * Kaupungin kotisivut Luokka:Turkin kaupungit Luokka:Artvinin maakunnan piirikunnat
Wendell Corey

Wendell Reid Corey (20. maaliskuuta 1914 Dracut, Massachusetts – 8. marraskuuta 1968 Woodland Hills, Kalifornia) oli yhdysvaltalainen teatteri-, elokuva- ja televisionäyttelijä. Hän aloitti uransa teatterissa ja hänen Broadway-debyyttinsä oli vuonna 1942. Hän näytteli lukuisissa elokuvissa joista tunnetuin on luultavasti Takaikkuna (Rear Window, 1954). Hän näytteli myös lukuisissa televisiosarjoissa ja hän onkin saanut televisiourastaan tähden Hollywood Walk of Famelle. Hän oli naimisissa Alice Wileyn kanssa ja pariskunnalla oli neljä lasta. Hän kuoli maksasairauteen 54-vuotiaana. ==Aiheesta muualla== * * Wendell Corey NNDB:ssä Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1914 syntyneet Luokka:Vuonna 1968 kuolleet
Bengt I. Samuelsson

Bengt Ingemar Samuelsson (21. toukokuuta 1934 – 5. heinäkuuta 2024) oli ruotsalainen biokemisti. Hän sai Nobelin lääketieteen palkinnon vuonna 1982 yhdessä maanmiehensä Sune K. Bergströmin sekä brittiläisen John R. Vanen kanssa prostaglandiineihin liittyvistä tutkimuksistaan. Samuelsson opiskeli ensin Lundin yliopistossa ja sitten Karoliinisessa instituutissa, mistä hän valmistui 1960 biokemian tohtoriksi ja vuonna 1961 lääketieteen tohtoriksi. Samuelsson vietti sen jälkeen vuoden Harvardin yliopiston kemian laitoksen tutkijana. Hän palasi 1962 Karoliiniseen instituuttiin ja pääsi mukaan entisen professorinsa Sune K. Bergströmin prostaglandiinitutkimukseen. Bergströmin tutkimus oli alkanut 1959, ja pian Samuelssonin liittymisen jälkeen tutkimusryhmä julkaisi ensimmäisen kerran prostaglandiinin molekyylirakenteen. Vuonna 1964 ryhmä julkaisi tutkimuksensa, jonka mukaan prostaglandiini syntyy elimistössä arakidonihaposta, joka on jostain lihatuotteista ja kasvisöljyistä löytyvä monityydyttymätön rasvahappo. Samuelsson toimi 1967–1972 Tukholman yliopiston eläinlääketieteellisen koulun professorina. Hän palasi 1973 Karoliiniseen instituuttiin, missä hän aloitti lääketieteellisen ja fysiologisen kemian professorina sekä kemian laitoksen puheenjohtajana. Samuelsson löysi 1970-luvulla uusia prostaglandiineja, kuten veren hyytymiseen vaikuttavat tromboksaanit. Samuelssonista tuli 1978 Bergströmin seuraaja Karoliinisen instituutin lääketieteellisen tiedekunnan dekaanina. Hän toimi tehtävässä kesäkuun loppuun 1983, jolloin hänestä tuli instituutin rehtori. Hän oli rehtorina kesäkuun 1995 loppuun asti. Samuelsson toimi 1993–2005 myös Nobel-säätiön johtokunnan puheenjohtajana. Bergström, Samuelsson ja John R. Vane saivat 1982 Nobelin lääketieteen palkinnon prostaglandiineihin liittyvistä tutkimuksistaan. Heidät oli jo 1977 palkittu Albert Lasker -palkinnolla lääketieteellisestä perustutkimustyöstä. == Lähteet == Luokka:Ruotsalaiset biokemistit Luokka:Rehtorit Luokka:Nobelin fysiologian tai lääketieteen palkinnon saajat Luokka:Ranskan tiedeakatemian jäsenet Luokka:Vuonna 1934 syntyneet Luokka:Vuonna 2024 kuolleet
Zariskin topologia

Zariskin topologia renkaan A spektrissä \operatorname{Spec}A on se topologia, jonka suljetut joukot ovat V(I).Liu, Qing: Algebraic Geometry and Arithmetic Curves. Zariskin topologiaa käytetään algebrallisessa geometriassa. Olkoon A kommutatiivinen ykkösellinen rengas. Olkoon I A:n ideaali. Olkoon V(I):=\\{\mathfrak{p}\in\operatorname{Spec}A|I\subseteq \mathfrak{p}\\}. Nyt * Jos I,J ovat A:n ideaaleja, on V(I)\cup V(J)=V(I\cap J). * Jos (I_\lambda )_\lambda on joukko A:n ideaaleja, on \cap_\lambda V(I_\lambda)=V(\sum_\lambda I_\lambda ). * V(A)=\emptyset ja V(0)=\operatorname{Spec}A. == Lähteet == Luokka:Algebrallinen geometria Luokka:Topologia
Sune K. Bergström

Karl Sune Detlof Bergström (10. tammikuuta 1916 Tukholma – 15. elokuuta 2004) oli ruotsalainen biokemisti. Hän sai Nobelin lääketieteenpalkinnon vuonna 1982 yhdessä maanmiehensä Bengt I. Samuelssonin sekä brittiläisen John R. Vanen kanssa prostaglandiineihin liittyvistä tutkimuksistaan. Prostaglandiinit ovat kudoshormoneihin kuuluvia tyydyttymättömiä rasvahappoja, joilla on vaikutuksia monien elinten toimintaan. Bergström väitteli vuonna 1944 Karoliinisessa instituutissa Tukholmassa. Vuosina 1969–1977 hän oli saman laitoksen rehtori.Elämäkerta Nobelprize.com Vuonna 1982 hänet kutsuttiin Suomen Tiedeseuran jäseneksi. Bergströmin poika Svante Pääbo on evoluutiogeneetikko, joka sai Nobelin fysiologian tai lääketieteen palkinnon vuonna 2022. == Lähteet == Luokka:Ruotsalaiset biokemistit Luokka:Nobelin fysiologian tai lääketieteen palkinnon saajat Luokka:Ranskan tiedeakatemian jäsenet Luokka:Vuonna 1916 syntyneet Luokka:Vuonna 2004 kuolleet